﻿ၥ ၥ့ၭစလနဲကၫ 1 Thessalonians 1

1 Paul, Silvanus, and Timothy, to the assembly of the Thessalonians in God the Father and the Lord Jesus Christ: Grace to you and peace from God our Father and the Lord Jesus Christ.
1 စပီလူၫ ဒဲစစံၫလဝ့နၧၭ, ဒဲစထံမၥံၫ စံၭဆၧအီၪကီၪ့ လၧၥ့ၭစလနဲကၫ အီၪလၧဖါယွၩ, ဒဲကဆါ ယ့ၫၡူၬဎရံၬ အဖၧၩ့နီၪ, မွဲဆၧဘၪလိၬအိၭလိၬ ဒဲဆၧအခိးအတၩ လၧပဖါယွၩ ဒဲကဆါ ယ့ၫၡူၬဎရံၬနီၪ အီၪလၧနၥံၪ အလီၩ့ဆံၭ.

2 We always give thanks to God for all of you, mentioning you in our prayers,
2 ပနၪ့ထၪ့ထဲၩ့ နၥံၪ လၧပဆၧဘၩဆိၪဖၪ အဖၧၩ့တၭ, ပစံၭထၪ့အၪ့အူၭ ယွၩအခိးအတၩ လထံၪဎးဘီၩ့ဎး လၧနၥံၪ ကိၭဂၩဒ့ၭ အဂး,

3 remembering without ceasing your work of faith and labor of love and patience of hope in our Lord Jesus Christ, before our God and Father.
3 ပနၪ့ထၪ့ထဲၩ့ လထံၪဎးဘီၩ့ဎး လၧနၥံၪ အဆၧမၩ ဘၪဆဲၫ့ လၧဆၧနဲၩ, ဒဲနၥံၪအဆၧမၩ ဘၪဆဲၫ့ လၧဆၧအဲၪ, ဒဲနၥံၪ အဆၧအွံၪၥၭဆၧၩ့ ဘၪဆဲၫ့ လၧဆၧယိလါ လၧအအီၪ လၧကဆါ ယ့ၫၡူၬဎရံၬ အဖၧၩ့, လၧယွၩ ဒဲပဖါ အမ့ၬယၫလီၫ.

4 We know, brothers loved by God, that you are chosen,
4 အဂဲးဘဲၫယီၩ ထၧၫ့ဖုဝဲ လၧယွၩအဲၪဝ့ၫၥံၪဧ့, ပၥ့ၪယၫ နၥံၪ ဘၪ ဆၧရွံန့ထဲၩ့ နၥံၪလီၫ.

5 and that our Good News came to you not in word only, but also in power, and in the Holy Spirit, and with much assurance. You know what kind of men we showed ourselves to be among you for your sake.
5 အဂဲးဘဲၫယီၩ ပဆၧၥၭထိၬအပရၧၫ့ အီၪန့ၫ ဆၧချဲၩ့ လၧနၥံၪ အဖၧၩ့ လကၭလၧၩ့, မွဲအအီၪ လၧဆၧအစီၩ့အမၩ့ ဆ့, ဒဲၥၭမုဆံၫ့ဎံၪ, ဒဲဆၧနဲၩ အလၧၫ့အဎွ့ၩ လၧအအၪတၭ, ပအီၪ လၧနၥံၪအကျၩနီၪ ပမွဲၦဘဲၫၥ့ၪလဲၪ ဘဲၫၥ့ၪလဲၪ လၧနၥံၪ အဂးနီၪ, နၥံၪ ၥ့ၪယၫ လီၫ.

6 You became imitators of us, and of the Lord, having received the word in much affliction, with joy of the Holy Spirit,
6 နၥံၪ ဒိၭန့ ဆၧအလူအထၫ လၧဆၧနၭအၪ ဆၧၡၪ့ဂီ အဖၧၩ့ အီၪလၧၥၭမုဆံၫ့ဎံၪ အဆၧၥၭထိၬ တၭ; နၥံၪ ကဲၪထၪ့ ၦယိလိၪပၧၩ ဒဲကဆါနီၪဆ့ လီၫ.

7 so that you became an example to all who believe in Macedonia and in Achaia.
7 မၩအၥၭဘဲၫနီၪတၭ, နၥံၪ ကဲၪထၪ့ ဆၧအဒီၩ့အထ့ၬ လၧၦနဲၩဆၧ လၧမၫစဒိနအၫ, ဒဲအခ့ယၫ အဖၧၩ့ ကိၭဂၩဒ့ၭ အဂးလီၫ.

8 For from you the word of the Lord has been declared, not only in Macedonia and Achaia, but also in every place your faith toward God has gone out; so that we need not to say anything.
8 အဂဲးဘဲၫယီၩ ကဆါ အလူအထၫ ဂၧၫ့ထၪ့ၥၩလၩ့ လၧနၥံၪအအီၪ န့ၫ လၧမၫစဒိနအၫ ဒဲလၧအခ့ယၫ အဖၧၩ့ လကၭဘၪ, မွဲနၥံၪ နဲၩထဲၩ့ ယွၩနီၪ ဂၧၫ့ထၪ့ၥၩလၩ့ ကိၭစီၪ့ဒ့ၭ, ထီးပစံၭ ဆၧလမံၩ့မံၩ့ အလးအီၪအ့ၬ.

9 For they themselves report concerning us what kind of a reception we had from you; and how you turned to God from idols, to serve a living and true God,
9 အဂဲးဘဲၫယီၩ ပလ့ၩနုၬ လၧနၥံၪ အကျၩ ဘဲၫၥ့ၪလဲၪ ဘဲၫၥ့ၪလဲၪနီၪ, အဝ့ၫၥံၪ အနၫ့ဆါဒၪဝ့ၫ လီၩဘၪဝ့ၫ လၧနၥံၪ ကၠၪဒိၭချိၫ့ခွံၬ နၥံၪအၥၭ လၧဆၧဂၩ့နီၪ, ထီၩ့လၧယွၩအအီၪ အဂဲးအကၠီၪ့ ဘဲၫၥိၭ နၥံၪ မိမၩ ယွၩ လၧအမၧၫ့ ဒဲအမွဲ ယွၩ လၩ့ထံးလၩ့ဆ့ၭ အဆၧမၩလီၫ.

10 and to wait for his Son from heaven, whom he raised from the dead— Jesus, who delivers us from the wrath to come.
10 ဒဲဘဲၫၥိၭ နၥံၪ မိယိလါ အဖိၪခွၫ လၧမူၭခိၪ အဖၧၩ့ၥၭ, လၧအဒုၭဂဲထုၪ့ထဲၩ့ဝ့ၫ လၧဆၧၥံၫ အဖၧၩ့, ယ့ၫၡူၬ လၧအထုၭထၪ့န့ထဲၩ့ပၧၩ လၧဆၧၥၭထၪ့ လၧအမိဂဲၫဝ့ၫ အဖၧၩ့နီၪလီၫ.


ၥ ၥ့ၭစလနဲကၫ 1 Thessalonians 2

1 For you yourselves know, brothers, our visit to you wasn’t in vain,
1 အဂဲးဘဲၫယီၩ ဖုၥံၪဝဲၥံၪဧ့, နၥံၪ ၥ့ၪယၫ လၧနၥံၪအနၫ့ဆါဒၪ နၥံၪဝ့ၫ, ပလ့ၩနုၬ လၧနၥံၪအအီၪ ပျီၩပျီၩအ့ၬ.

2 but having suffered before and been shamefully treated, as you know, at Philippi, we grew bold in our God to tell you the Good News of God in much conflict.
2 မွဲဘဲၫနၥံၪ ၥ့ၪယၫ အၥိၭ ပဘၪ ဆၧၡၪ့ဆၧနၭ, ဒဲဆၧမၩအၧၩ့ပၧၩ လၧဖလံဖံၫ အဖၧၩ့တၭ, ပအီၪလၧပၥၭဒူၩ လၧယွၩ အဖၧၩ့, ဘဲၫၥိၭ ပမိလီၩဘၪ နၥံၪ လၧယွၩ အဆၧၥၭထိၬအပရၧၫ့ လၧဆၧဂဲးလိၬတ့ၭလိၬ အၪအၪလ့ၬ အဖၧၩ့လီၫ.

3 For our exhortation is not of error, nor of uncleanness, nor in deception.
3 အဂဲးဘဲၫယီၩ ပဆၧလီၩလၩ့လၬလၩ့ ဘၪဆဲၫ့ လၧဆၧနဲၩမၪ, ဒဲဆၧအဲၪလဲးအဲၪဘျၪ ဒဲဆၧအၪ့လံၬအၪ့လီၫနီၪ မွဲအ့ၬ.

4 But even as we have been approved by God to be entrusted with the Good News, so we speak; not as pleasing men, but God, who tests our hearts.
4 မွဲယွၩ အီၪက့ၪပၧၩ ဘဲၫၦအလူတီၩ ထီးအဖ့ၪလၫ့ပၧၩ လၧဆၧၥၭထိၬအပရၧၫ့နီၪ ပချဲၩ့ဆၧ ဘဲၫနီၪအၥိၭ; ဘဲၫၥိၭ ပမိလီၩ့ ၦၡၩအၥၭ လမွဲဘၪ, မွဲဘဲၫၥိၭ ပမိလီၩ့ ယွၩအၥၭ လၧအမၩ ယိခွါ ပၥၭ အဂဲးလီၫ.

5 For neither were we at any time found using words of flattery, as you know, nor a cloak of covetousness (God is witness),
5 အဂဲးဘဲၫယီၩ ဘဲၫနၥံၪ ၥ့ၪယၫဆၧ အၥိၭနီၪ, ပလချဲၩ့မုၬနါဘၪဆၧ နးဆံၭနီၪ, ပလလီၫ့ကီၩ့ၥၭကွံၩဘၪ ဆၧဘၪဆဲၫ့ လၧဆၧအၪ့လံၬအၪ့လီၫနီၪ, ယွၩမွဲ ဆၧထိးအၥၭ လၧပဂးလီၫ.

6 nor seeking glory from men (neither from you nor from others), when we might have claimed authority as apostles of Christ.
6 ဘဲၫပမွဲ ဎရံၬအၡၩ ဆၧအၪ့မၧၫ့ဖိၪ အၥိၭ, ပအီၪက့ၪဒိၪ ပၥၭၥ့ၪ လါနၫ့ဘိၩ, လၧနၥံၪ မွဲဂ့ၩ, လၧဂူၫဂၩ မွဲဂ့ၩ, ပအၪ့ဎၬ ဆၧလၩဆၧဖၩ့ လၧၦၡၩ အမ့ၬယၫအ့ၬ.

7 But we were gentle among you, like a nursing mother cherishes her own children.
7 အ့ၪမွဲ ပအီၪ ဘဲၫၦအၥၭဆၧၩ့ လၧနၥံၪ အကျၩ ဘဲၫၦလုအၪ့ အဖိၪဒၪဝ့ၫ အၥိၭလီၫ.

8 Even so, affectionately longing for you, we were well pleased to impart to you, not the Good News of God only, but also our own souls, because you had become very dear to us.
8 ဘဲၫနီၪအၥိၭမွဲ ပအဲၪနၥံၪတၭ, ပၥၭ အီၪလၧပမိဖ့ၪလၫ့နၥံၪ န့ၫ ယွၩအဆၧၥၭထိၬအပရၧၫ့ လမွဲဘၪ, မွဲပၥၭဒၪပဝ့ၫယီၩ ဆ့လီၫ. အဂဲးဘဲၫယီၩ နၥံၪမွဲ ၦလၧပအဲၪပဝ့ၫ လီၫ.

9 For you remember, brothers, our labor and travail; for working night and day, that we might not burden any of you, we preached to you the Good News of God.
9 အဂဲးဘဲၫယီၩ ဖုၥံၪဝဲၥံၪဧ့, ပမၩဆၧဆီၪ့ ထီးဆၧပွံၭပၥၭ အဂဲးနီၪ နၥံၪ နၪ့ထၪ့ လီၫ. ပမၩဆၧ မုနၩနၩ, မုဆၫဆၫ, ဘဲၫၥိၭ ပထီးအီၪက့ၪ ဆၧအဎၧၫ့ လၧနၥံၪ အလီၩ့ နးဂၩလဂ့ၩတၭ, ပလီၩလၩ့လၬလၩ့ ယွၩအဆၧၥၭထိၬအပရၧၫ့လီၫ.

10 You are witnesses with God, how holy, righteously, and blamelessly we behaved ourselves toward you who believe.
10 ပအီၪဆံၫ့ဆံၫ့ဎံၪဎံၪ, ဒဲတီၩတီၩလီၩ့လီၩ့တၭ, ဆၧအီၪက့ၪ ဆၧမၪ လၧပလီၩ့ အလးလအီၪဘၪ, လၧၦနဲၩဆၧ နၥံၪဝ့ၫ အကျၩ ဘဲၫၥ့ၪလဲၪ ဘဲၫၥ့ၪလဲၪနီၪ, နၥံၪဝ့ၫဒၪယီၩ ဒဲယွၩဆ့ မွဲပထိးအၥၭ လၧပဂး လီၫ.

11 As you know, we exhorted, comforted, and implored every one of you, as a father does his own children,
11 ဘဲၫနီၪအၥိၭ နၥံၪ ၥ့ၪယၫ ကိၭဂၩဒ့ၭ လၧပပဂၨၪထၪ့ နၥံၪ အခဲၫ့တၭ, ပမၩမုၬထၪ့ထဲၩ့ နၥံၪ အၥၭတၭ, ပလီၩဘၪ နၥံၪ ဘဲၫၥ့ၪလဲၪ ဘဲၪၥ့ၪလဲၪ, ဘဲၫဖါ မၩ အဖိၪ အၥိၭ,

12 to the end that you should walk worthily of God, who calls you into his own Kingdom and glory.
12 ဘဲၫၥိၭ နၥံၪ မိလ့ၩဆၧ ဘဲၫ အကြၨၭ လၧယွၩ လၧအကိၭထဲၩ့ နၥံၪ လၧအဘၩ့အမုး, ဒဲအလၩအဖၩ့ အဖၧၩ့ အၥိၭနီၪလီၫ.

13 For this cause we also thank God without ceasing, that, when you received from us the word of the message of God, you accepted it not as the word of men, but, as it is in truth, the word of God, which also works in you who believe.
13 မွဲဘဲၫနီၪတၭ, ပစံၭထၪ့အၪ့အူၭ ယွၩအခိးအတၩ လထံၪဎးဘီၩ့ဎးလီၫ. အဂဲးဘဲၫယီၩ လၧနၥံၪ ဒိၭန့ ယွၩအလူအထၫ လၧနၥံၪ နါဂၧၫ့ လၧပၧၩနီၪ, မွဲနၥံၪ လဒိၭန့ဘၪ ဘဲၫၦၡၩအလူ အၥိၭ, အ့ၪမွဲ ဘဲၫအအီၪဝ့ၫ တီၩတီၩ အၥိၭ, ယွၩအလူအထၫ လၩ့ထံးလၩ့ဆ့ၭ လၧၦနဲၩဆၧ နၥံၪဝ့ၫ အဖၧၩ့လီၫ.

14 For you, brothers, became imitators of the assemblies of God which are in Judea in Christ Jesus; for you also suffered the same things from your own countrymen, even as they did from the Jews;
14 အဂဲးဘဲၫယီၩ ဖုၥံၪဝဲၥံၪဧ့, နၥံၪ ကဲၪထၪ့ ၦယိလိၪ ယွၩအဆၧအီၪကီၪ့လဖၪ လၧယ့ၫၡူၬဎရံၬ အဖၧၩ့ လၧအအီၪဝ့ၫ လၧခးယုဒၫလီၫ. အဂဲးဘဲၫယီၩ နၥံၪဘၪ ဆၧလၧနၥံၪအဆၨၩဒၪ နၥံၪဝ့ၫ အစူၪဖၧၩ့, ဘဲၫအဝ့ၫၥံၪ ဘၪဆၧ လၧၦယုဒၫဖိၪ,

15 who killed both the Lord Jesus and their own prophets, and drove us out, and didn’t please God, and are contrary to all men;
15 လၧအမၩၥံၫ ကဆါယ့ၫၡူၬ, ဒဲမီၪလဖၪ တၭ, မၩအၧၩ့မၩၥၫ့ပၧၩတၭ, လလီၩ့ဘၪ ယွၩအၥၭတၭ, ကဲၪထၪ့ ၦကိၭဂၩဒ့ၭလဖၪ အဒုၪအဒၩနီၪလီၫ.

16 forbidding us to speak to the Gentiles that they may be saved; to fill up their sins always. But wrath has come on them to the uttermost.
16 မၩထံၬထၬပၧၩ ဘဲၫၥိၭ ပထီးလီၩလၩ့လၬလၩ့ ၦဆၨၩလဖၪ ဘဲၫၥိၭ အမိထီၩ့ လၧဆၧထိးထဲၩ့တၩ့ထဲၩ့ဝ့ၫ လဂ့ၩတၭ; မွဲအမၩဎွ့ၩထၪ့ အဆၧမၪ လထံၪဎးတၭ, ဆၧၥၭထၪ့ ထီးအလူၬ ဂဲၫလၩ့ဘၪ အလီၩ့ လီၫ.

17 But we, brothers, being bereaved of you for a short season, in presence, not in heart, tried even harder to see your face with great desire,
17 ဖုၥံၪဝဲၥံၪဧ့, ပဝ့ၫဒၪယီၩ လမွဲဘၪ ပဘၪ ဆၧမၩလၩ့ဖၭပၧၩ လၧနၥံၪ လၧပၥၭ, မွဲန့ၫ လၧပမ့ၬလီၫ. ပၥၭယူဘၪ နၥံၪ ဒိၪမၬ, ဘဲၫၥိၭ ပမိဒၪဘၪ နၥံၪအမ့ၬတၭ, ပအၪ့ဂူၬ ကျ့ၭစၨၭ မၩဆၧ တၡါၡါလီၫ.

18 because we wanted to come to you—indeed, I, Paul, once and again—but Satan hindered us.
18 မၩအၥၭဘဲၫနီၪတၭ, ပၥၭ အီၪလၧပမိလ့ၩ လၧနၥံၪအအီၪ, ယၧၩ, စပီလူၫဆ့ လဖၧၫ့ နံၫဖၧၫ့တၭ, မုၪခီၩလဲး မၩထံၬထၬပၧၩ လီၫ.

19 For what is our hope, or joy, or crown of rejoicing? Isn’t it even you, before our Lord Jesus at his coming?
19 အဂဲးဘဲၫယီၩ ပဆၧယိလါ မွဲဂ့ၩ, ပဆၧၥၭထိၬ မွဲဂ့ၩ, ပအီၪက့ၪဖိၫလိၫပၥၭ အ၁ရဖူၩနီၪမွဲ ဆၧနီၪလမံၩ့လဲၪ. ထီးပကဆါ ယ့ၫၡူၬဎရံၬ ဂဲၫအ့ၪထီၩ့ခိၬနီၪ, နၥံၪ မွဲဆၧနီၪ လၧအမ့ၬယၫ, မွဲအ့ၬဧၪ.

20 For you are our glory and our joy.
20 အဂဲးဘဲၫယီၩ နၥံၪမွဲ ပလၩပဖၩ့ ဒဲပဆၧၥၭထိၬလီၫ.


ၥ ၥ့ၭစလနဲကၫ 1 Thessalonians 3

1 Therefore, when we couldn’t stand it any longer, we thought it good to be left behind at Athens alone,
1 မၩအၥၭဘဲၫနီၪတၭ, လၧပအီၪ လကဲၪလၧၩ့ဘၪ အကၠီၩ့တၭ, ဘၪပၥၭ လၧပမိအီၪလၩ့ထး လဂၩဎး လၧအၭၥံၫ့ အဖၧၩ့,

2 and sent Timothy, our brother and God’s servant in the Good News of Christ, to establish you, and to comfort you concerning your faith;
2 တၭ ယွၩအခ့ၫအၡၩ ဒဲၦမၩဎုၬဆၧ လၧပၧၩ လၧဎရံၬ အဆၧၥၭထိၬအပရၧၫ့ အဖၧၩ့, ပထၧၫ့ဖုဝဲ စထံမၥံၫ လဂၩနီၪ, ပအၪ့မၧၫ့ အလ့ၩ လၧနၥံၪ အအီၪ ဘဲၫၥိၭ အမိဒုၭဆီၪ့ထၪ့ နၥံၪ အဂဲးအဘၭတၭ, ဒဲပဂၨၪထၪ့ နၥံၪ လၧနၥံၪ အဆၧနဲၩ အဂဲး,

3 that no one be moved by these afflictions. For you know that we are appointed to this task.
3 ဘဲၫၥိၭ ၦထီးကဒံၩကဒၩ လၧဆၧၡၪ့ဆၧနၭလဖၪယီၩ အကၠီၩ့ နးဂၩ လဂ့ၩ. အဂဲးဘဲၫယီၩ နၥံၪအနၫ့ဆါဒၪ နၥံၪဝ့ၫ နၥံၪ ၥ့ၪယၫ လၧဆၧအီၪက့ၪလၩ့ပၧၩ လၧဆၧယီၩ အဂးလီၫ.

4 For most certainly, when we were with you, we told you beforehand that we are to suffer affliction, even as it happened, and you know.
4 အဂဲးဘဲၫယီၩ ၦအီၪလၧနၥံၪ အၥိၭ ဒၪလ့ၬနီၪ, ပလီၩဝဲၩ နၥံၪ လၧပမိဘၪ ဆၧၡၪ့ဆၧနၭ, ဘဲၫဆၧမၩဆ့ အၥၭနီၪ, နၥံၪ ၥ့ၪယၫလီၫ.

5 For this cause I also, when I couldn’t stand it any longer, sent that I might know your faith, for fear that by any means the tempter had tempted you, and our labor would have been in vain.
5 မွဲဘဲၫနီၪတၭ, လၧယအီၪ လကဲၪလၧၩ့ဘၪ အကၠီၩ့ နီၪ, ယအၪ့မၧၫ့လၩ့ဆၧ ဘဲၫၥိၭ ယမိၥ့ၪယၫဘၪ နၥံၪ အဆၧနဲၩ; ဘၪလဘၪ ၦကျဲၩ့ဖစီၩ့ဆၧ လဂၩနီၪ ကျဲၩ့ဖစီၩ့ယူၭ နၥံၪယူၭတၭ, ပဆၧမၩ မိကဲၪထၪ့ ဘၪခိၬ ဆၧပျီၩပျီၩနီၪလီၫ.

6 But when Timothy came just now to us from you, and brought us glad news of your faith and love, and that you have good memories of us always, longing to see us, even as we also long to see you;
6 အ့ၪမွဲ ဘိၩ့နဲၪ့ယီၩ, စထံမၥံၫ စဲၪ့ထၪ့ခွံၬ လၧနၥံၪအအီၪ, ဂဲၫထီၩ့ လၧပအီၪယီၩတၭ, လီၩဘၪပၧၩ လၧဆၧၥၭထိၬအပရၧၫ့ ဘၪဆဲၫ့ လၧနၥံၪ အဆၧနဲၩ ဒဲနၥံၪ အဆၧနၪ့ထၪ့ထဲၩ့ပၧၩ ဂ့ၩဘၪစဲၪ့ လထံၪဎးလဘီၩ့ဎး, ဒဲနၥံၪ ဆိၫ့ဒၪဘၪပၧၩ ဘဲၫပဆိၫ့ဒၪဘၪ နၥံၪ အၥိၭဆ့ လီၫ.

7 for this cause, brothers, we were comforted over you in all our distress and affliction through your faith.
7 မၩအၥၭဘဲၫနီၪတၭ, ဖုၥံၪဝဲၥံၪဧ့, ပၥၭ မုၬထၪ့ထဲၩ့ လၧနၥံၪ အဂဲး လၧနၥံၪ အဆၧနဲၩ အကၠီၩ့ လၧပဆၧၡၪ့ဆၧနၭ, ဒဲဆၧခိဆၧဝီၩ ထီးအလူၬ အဖၧၩ့လီၫ.

8 For now we live, if you stand fast in the Lord.
8 အဂဲးဘဲၫယီၩ, ဘိၩ့နဲၪ့ယီၩ နၥံၪ အ့ၪဆၧၫ့ထုၪ့ဂုးခၧၫ့ လၧကဆါ အဖၧၩ့ တၭ, ပမၧၫ့ပဝ့ၫလီၫ.

9 For what thanksgiving can we render again to God for you, for all the joy with which we rejoice for your sakes before our God;
9 အဂဲးဘဲၫယီၩ လၧဆၧၥၭထိၬ ထီးအလူၬ လၧပၥၭထိၬ လၧနၥံၪ အကၠီၩ့, လၧယွၩ အမ့ၬယၫ အဂးနီၪ, ပမိဖ့ၪထဲၩ့ ဆၧစံၭထၪ့အၪ့အူၭ ယွၩအခိးအတၩ လၧဆၧနီၪလမံၩ့လဲၪ.

10 night and day praying exceedingly that we may see your face, and may perfect that which is lacking in your faith?
10 ပဘၩဆိၪဖၪ ဆီၪ့ဆီၪ့လ့ၬ လၧမုနၩနၩ, မုဆၫဆၫ ဘဲၫၥိၭ ပမိဒၪဘၪ နၥံၪအမ့ၬ တၭ, မၩ လၧၫ့ထၪ့ဎွ့ၩထၪ့ဆၧ လၧအလလၧၫ့လဎွ့ၩဒံၭဘၪ လၧနၥံၪ အဆၧနဲၩ အဖၧၩ့လီၫ.

11 Now may our God and Father himself, and our Lord Jesus Christ, direct our way to you;
11 ယွၩအနၫ့ဆါဒၪဝ့ၫ ဘဲၫၦစံၭဆၧ အၥိၭ ပဖါ ဒဲပကဆါ ယ့ၫၡူၬဎရံၬနီၪ, မွဲအၥိၫ့ပၧၩ လၧနၥံၪ အအီၪဆံၭ.

12 and the Lord make you to increase and abound in love one toward another, and toward all men, even as we also do toward you,
12 နၥံၪ အဆၧအဲၪလိၬကွံၩလိၬ နၥံၪအၥၭ, ဒဲနၥံၪ အဆၧအဲၪ လၧၦကိၭဂၩဒ့ၭ အဂး, မွဲယွၩ မၩအၪထၪ့ဂီထၪ့ လၧၫ့လၧၫ့ဎွ့ၩဎွ့ၩ ဘဲၫၦအဲၪနၥံၪ အၥိၭနီၪဆံၭ.

13 to the end he may establish your hearts blameless in holiness before our God and Father, at the coming of our Lord Jesus with all his saints.
13 မွဲဘဲၫၥိၭ ထီးပကဆါ ယ့ၫၡူၬဎရံၬ အ့ၪဂဲၫလၩ့ခိၬ လၧအၡၩဆံၫ့ဎံၪ ထီးအလူၬ အၥိၭနီၪ, မိမၩဂုးခၧၫ့ နၥံၪအၥၭ လၧဆၧဆံၫ့ဎံၪ အဖၧၩ့, ဒဲအီၪက့ၪ ဆၧမၪ လၧနၥံၪ အလီၩ့ လၧယွၩ, ပဖါ ဒၪလ့ၬ အမ့ၬယၫနီၪ အလးထီးအီၪ လဂ့ၩ.

ၥ ၥ့ၭစလနဲကၫ 1 Thessalonians 4

1 Finally then, brothers, we beg and exhort you in the Lord Jesus, that as you received from us how you ought to walk and to please God, that you abound more and more.
1 မၩအၥၭဘဲၫနီၪတၭ, ဖုၥံၪဝဲၥံၪဧ့, ထီးယီၩ လၧယၫလခီၫ နၥံၪ ဂ့ၩလ့ၩ ဘဲၫၥ့ၪလဲၪ ဘဲၫၥ့ၪလဲၪနီၪ, မွဲနၥံၪ မိမၩဘၪ ယွၩအၥၭ ဘဲၫၥ့ၪလဲၪ ဘဲၫၥ့ၪလဲၪ နီၪ, ဘဲၫနၥံၪ န့ဘၪဆၧ လၧပအီၪ အၥိၭ ဘဲၫနၥံၪ လ့ၩဆ့ အၥိၭနီၪ, ပအၪ့ကံၩ့အၪ့ယၫ နၥံၪတၭ, ပ ပဂၨၪထၪ့ နၥံၪ လၧကဆါ ယ့ၫၡူၬ အဖၧၩ့, ဘဲၫၥိၭ နၥံၪ မိမၩ အၪနဲၪ့ အနီၪဒံၭ လီၫ.

2 For you know what instructions we gave you through the Lord Jesus.
2 အဂဲးဘဲၫယီၩ လၧကဆါ ယ့ၪၡူၬလခီၫနီၪ ၦဖ့ၪလၫ့ နၥံၪ လၧဆၧမၪလူၬ နီၫလဲၪနီၫလဲၪနီၪ, နၥံၪ ၥ့ၪယၫ လီၫ.

3 For this is the will of God: your sanctification, that you abstain from sexual immorality,
3 ယွၩအၥၭမွဲ ဆၧယီၩ, ဘဲၫၥိၭ နၥံၪ မိဆံၫ့ မိဎံၪ, ဒဲဂၭဎ့ၭ ဆၧမၩမၪမုၪ မၩမၪခွၫ,

4 that each one of you know how to possess himself of his own vessel in sanctification and honor,
4 ဘဲၫၥိၭ နၥံၪဝ့ၫ လဂၩဘၪလဂၩ မိၥ့ၪယၫ ဒုၭအီၪအနၫ့ဆါ လၧဆၧဆံၫ့ဎံၪ, ဒဲဆၧလၩဆၧဖၩ့ အဖၧၩ့,

5 not in the passion of lust, even as the Gentiles who don’t know God;
5 လအီၪဘၪ လၧဆၧၥၭကွံၩ ဆၧဘၪဆဲၫ့ လၧဆၧလဲးဆၧဘျၪ, ဘဲၫၦဆၨၩလဖၪ လၧအလၥ့ၪယၫဘၪယွၩ အၥိၭနီၪလီၫ.

6 that no one should take advantage of and wrong a brother or sister in this matter; because the Lord is an avenger in all these things, as also we forewarned you and testified.
6 ဘဲၫၥိၭ ၦထီးမၩမၪ ဒဲအၪ့လီၫန့ အထၧၫ့ဖုဝဲ အဆၧ လဂ့ၩနီၪ; အဂဲးဘဲၫယီၩ ယွၩမွဲ ပမၩဆၧၫ့မၩတီၩဆၧ လၧဆၧနီၪလဖၪ ထီးအလူၬ အကၠီၩ့, ဘဲၫပလီၩဝဲၩယူၭ နၥံၪ ဒဲထိးပၥၭ အၥိၭဆ့လီၫ.

7 For God called us not for uncleanness, but in sanctification.
7 အဂဲးဘဲၫယီၩ မွဲယွၩ လကိၭထဲၩ့ဘၪပၧၩ လၧဆၧအဲၪလဲးအဲၪဘျၪ အဂးယူၭ, မွဲလၧဆၧဆံၫ့ဎံၪ အဂး လီၫ.

8 Therefore he who rejects this doesn’t reject man, but God, who has also given his Holy Spirit to you.
8 မၩအၥၭဘဲၫနီၪတၭ, ၦလၧအခွံၬၡိၭဝ့ၫနီၪ, မွဲအလခွံၬၡိၭဘၪ ၦၡၩ, မွဲယွၩ လၧအဖ့ၪလၫ့ဆ့ နၥံၪ လၧအၥၭမုဆံၫ့ဎံၪနီၪလီၫ.

9 But concerning brotherly love, you have no need that one write to you. For you yourselves are taught by God to love one another,
9 အ့ၪမွဲ ထၧၫ့ဖုဝဲ အဲၪလိၬအၥၭ အဂဲးအကၠီၪ့နီၪ, ယကွ့ၭန့ နၥံၪ အလးလအီၪဘၪ; အဂဲးဘဲၫယီၩ ဘဲၫၥိၭ နၥံၪ မိအဲၪလိၬကွံၩလိၬ နၥံၪအၥၭတၭ, နၥံၪဝ့ၫဒၪယီၩ, နၥံၪ မွဲၦလၧယွၩၥီၪ့ထဲၩ့ၥၫ့ထဲၩ့ဝ့ၫလီၫ.

10 for indeed you do it toward all the brothers who are in all Macedonia. But we exhort you, brothers, that you abound more and more;
10 အဂဲးဘဲၫယီၩ နၥံၪ မၩ ထၧၫ့ဖုဝဲ ကိၭဂၩဒ့ၭ အီၪလၧမၫစဒိနအၫ ထၧၫ့ခးယၫ ဘဲၫနီၪအၥိၭလီၫ. မွဲလါနၫ့ဘိၩ, ဖုၥံၪဝဲၥံၪဧ့, ပအၪ့ကံၩ့အၪ့ယၫ နၥံၪ, ဘဲၫၥိၭ နၥံၪ မိမၩအၪထၪ့ ဆၧနီၪဒံၭလီၫ.

11 and that you make it your ambition to lead a quiet life, and to do your own business, and to work with your own hands, even as we instructed you;
11 ကျ့ၭစၨၭ တၡါၡါ ဘဲၫၥိၭ နၥံၪ မိအီၪလၩ့မါပံၭ တၭ, မၩ နၥံၪအဆၧဒၪ နၥံၪဝ့ၫတၭ, မၩဆၧဖံၭဆၧ လၧနၥံၪအစူၪဒၪ နၥံၪဝ့ၫ ဘဲၫပမၪလူၬဝဲၩ နၥံၪ အၥိၭဆံၭ.

12 that you may walk properly toward those who are outside, and may have need of nothing.
12 ဘဲၫၥိၭ နၥံၪ မိလ့ၩဆၧ ဂ့ၩဂ့ၩဘၪဘၪ လၧၦအီၪလၧခီၫ့ အမ့ၬယၫ, ဒဲနၥံၪ မိဒိၭန့ဘၪ ဆၧအလး ထီးအီၪ နးမံၩ့လဂ့ၩလီၫ.

13 But we don’t want you to be ignorant, brothers, concerning those who have fallen asleep, so that you don’t grieve like the rest, who have no hope.
13 ထၧၫ့ဖုဝဲၥံၪဧ့, မွဲနၥံၪ လၥ့ၫယၫဘၪ လၧၦလၧအမံၫဝ့ၫ အဂဲးအကၠီၪ့နီၪ, လဘၪပၥၭ, ဘဲၫၥိၭ နၥံၪအၥၭ ထီးအုၭ ဘဲၫၦဂူၫဂၩ လၧအယိလါဆၧ အလးလအီၪဘၪ အၥိၭနီၪ လဂ့ၩလီၫ.

14 For if we believe that Jesus died and rose again, even so God will bring with him those who have fallen asleep in Jesus.
14 အဂဲးဘဲၫယီၩ ၦအ့ၪနဲၩ လၧယ့ၫၡူၬ ၥံၫဝ့ၫ, ဒဲဂဲထုၪ့ထဲၩ့နီၪ, ၦလၧအမံၫ လၧယ့ၫၡူၬ အဖၧၩ့လဖၪ ယွၩ မိဒုၭဂဲထုၪ့ထဲၩ့ အဝ့ၫၥံၪ လၧအၥိၭဆ့လီၫ.

15 For this we tell you by the word of the Lord, that we who are alive, who are left to the coming of the Lord, will in no way precede those who have fallen asleep.
15 အဂဲးဘဲၫယီၩ ပလီၩလၩ့လၬလၩ့ နၥံၪ လၧယွၩအလူအထၫ လၧၦလၧအမၧၫ့, အီၪဒံၭ ထီးကဆါ အ့ၪဂဲၫထီၩ့ခိၬ, ပဝ့ၫဒၪယီၩ, မိလ့ၩဘၪဆိၫနဲၪ့ ၦလၧအမံၫလဖၪနီၪ အ့ၬ.

16 For the Lord himself will descend from heaven with a shout, with the voice of the archangel, and with God’s trumpet. The dead in Christ will rise first,
16 အဂဲးဘဲၫယီၩ ကဆါ အနၫ့ဆါဒၪဝ့ၫ မိဂဲၫလၩ့ လၧမူၭခိၪ အီၪလၧဆၧကိၭၡၭ, ဒဲအၥီၫ့လဖၪအခိၪ အလူၥီၫ ဒဲယွၩအခွ့ၩၥီၫတၭ, ၦလၧအၥံၫ လၧဎရံၬ အဖၧၩ့လဖၪနီၪ မိဂဲထုၪ့ဆိၫဝ့ၫ လီၫ.

17 then we who are alive, who are left, will be caught up together with them in the clouds, to meet the Lord in the air. So we will be with the Lord forever.
17 ထီးနီၪလဖၧၫ့ ၦလၧအအီၪမၧၫ့ဒံၭလဖၪ, ပဝ့ၫဒၪယီၩ, ဆၧမိထုၭထၪ့န့ပၧၩ လၧအဝ့ၫၥံၪ အၥိၭ လၧဆၧအုၪ့ အဖၧၩ့, ဘဲၫၥိၭ ပမိထၪ့ဘၭ လၧကဆါ အအီၪ လၧမူၭဖိၭဖၫ့တၭ, ပမိအီၪလၧကဆါ အၥိၭ အဆိၩဆိၩအကၠၪကၠၪ ဘဲၫနီၪၥိၭ လီၫ.

18 Therefore comfort one another with these words.
18 မၩအၥၭဘဲၫနီၪတၭ, မၩမုၬလိၬ နၥံၪအၥၭ လၧဆၧချဲၩ့လဖၪယီၩဆံၭ.


ၥ ၥ့ၭစလနဲကၫ 1 Thessalonians 5

1 But concerning the times and the seasons, brothers, you have no need that anything be written to you.
1 ဖုၥံၪဝဲၥံၪဧ့, ဆၧအဆၧၫ့အထီ အဂဲးအကၠီၪ့နီၪ ယကွ့ၭန့နၥံၪ အလးအီၪအ့ၬ.

2 For you yourselves know well that the day of the Lord comes like a thief in the night.
2 အဂဲးဘဲၫယီၩ နၥံၪ ၥ့ၪယၫ လၩ့ထံးလၩ့ဆ့ၭ လၧပကဆါအမုနံၩ မိဂဲၫဝ့ၫ ဘဲၫဆၧအၪ့ဂူၪ လၧမုနၩလခီၫ အၥိၭနီၪလီၫ.

3 For when they are saying, “Peace and safety,” then sudden destruction will come on them, like birth pains on a pregnant woman; and they will in no way escape.
3 ထီးၦစံၭဝ့ၫ, ဆၧဘၪလိၬအိၭလိၬ ဒဲအၪ့ယိၪဆၧ အလးလအီၪဘၪနီၪ, ထီးနီၪလဖၧၫ့, ဆၧဂၭဂီၩ့ဂၭစၪ မိထီၩ့ဘၪ အဝ့ၫၥံၪ ချဲၫ့မၬ, ဘဲၫဆၧဂူၭဆၫဘၪ ၦမုၪ လၧအဒၧၩ့ အၥိၭနီၪ; တၭ အဝ့ၫၥံၪ ဂၭဖျ့ၭဝ့ၫ နးဂၩအ့ၬ.

4 But you, brothers, aren’t in darkness, that the day should overtake you like a thief.
4 အ့ၪမွဲ နၥံၪဝ့ၫ, ဖုၥံၪဝဲၥံၪဧ့, နၥံၪ အီၪလၧဆၧခံၭကျၩ ဘဲၫၥိၭ မုနံၩနီၪ မိဂဲၫဘၪ နၥံၪ ဘဲၫဆၧအၪ့ဂူၪ အၥိၭနီၪ အ့ၬ.

5 You are all children of light, and children of the day. We don’t belong to the night, nor to darkness,
5 အဂဲးဘဲၫယီၩ နၥံၪမွဲ ဆၧဖၩ့ဖိၪ, ဒဲၦမုဆၫဖိၪ ကိၭဂၩဒ့ၭ, ပဘၪဆဲၫ့ လၧမုနၩ ဒဲဆၧခံၭနီၪ မွဲအ့ၬ.

6 so then let’s not sleep, as the rest do, but let’s watch and be sober.
6 မၩအၥၭဘဲၫနီၪတၭ, ဘဲၫဂူၫဂၩ အၥိၭနီၪ မွဲပထီးမံၫမၪၡီၩ့ လဂ့ၩ; မွဲပအီၪခိၭဆၧ ဒဲထုၭၡီၩ့ပၥၭ ဆံၭ.

7 For those who sleep, sleep in the night, and those who are drunk are drunk in the night.
7 အဂဲးဘဲၫယီၩ ၦလၧအမံၫလဖၪနီၪ, မံၫဝ့ၫ လၧမုနၩလခီၫ တၭ, ၦလၧအအီၩမၧၩ့ ၥံၭထံၫဂၬထံၫလဖၪနီၪ, အီၩမၧၩ့ဝ့ၫ လၧမုနၩလခီၫနီၪလီၫ.

8 But let us, since we belong to the day, be sober, putting on the breastplate of faith and love, and, for a helmet, the hope of salvation.
8 အ့ၪမွဲ ၦဘၪဆဲၫ့ လၧမုဆၫ ပဝ့ၫဒၪယီၩ, မွဲပထုၭၡီၩ့ပၥၭဆံၭ. ၥိၭထၪ့ ဆၧနဲၩ, ဒဲဆၧအဲၪ အၥၭနၫပဒၩ့ ဒဲဆၧထိးထဲၩ့တၩ့ထဲၩ့ အဆၧယိလါနီၪ ချုၬထၪ့ လၧခိၪလူၬၥုၭ အဂးဆံၭ.

9 For God didn’t appoint us to wrath, but to the obtaining of salvation through our Lord Jesus Christ,
9 အဂဲးဘဲၫယီၩ ယွၩ လအီၪက့ၪဘၪပၧၩ ဘဲၫပမိဘၪ ဆၧၥၭထၪ့ အၥိၭ, အ့ၪမွဲ ဘဲၫၥိၭ ပမိထီၩ့ လၧဆၧထိးထဲၩ့တၩ့ထဲၩ့ ပၧၩ အဂး, လၧပကဆါ ယ့ၫၡူၬဎရံၬ အကၠီၩ့,

10 who died for us, that, whether we wake or sleep, we should live together with him.
10 လၧအထိးၥံၫအၥၭ လၧပဂး, ဘဲၫၥိၭ ပနၪ့ထၪ့ပၥၭ မွဲဂ့ၩ, ပမံၫမၪ မွဲဂ့ၩ, ပမိမၧၫ့ဎုၬ လၧအၥိၭလီၫ.

11 Therefore exhort one another, and build each other up, even as you also do.
11 မၩအၥၭဘဲၫနီၪတၭ, မၩထၪ့မၩထီၫလိၬ နၥံၪအၥၭ ဆုၬဆုၬ ဘဲၫ နၥံၪမၩ အၥိၭနီၪဆ့ဆံၭ.

12 But we beg you, brothers, to know those who labor among you, and are over you in the Lord, and admonish you,
12 ဖုၥံၪဝဲၥံၪဧ့, ၦလၧအမၩဆၧ လၧနၥံၪ အကျၩ ဒဲအီၪလၧနၥံၪ အဖၫ့ခိၪ လၧကဆါ အဖၧၩ့, ဒဲၥီၪ့ထဲၩ့ၥၫ့ထဲၩ့ နၥံၪလဖၪနီၪ, ပအၪ့ကံၩ့အၪ့ယၫ နၥံၪ ဘဲၫၥိၭ နၥံၪ မိၥ့ၪယၫ အဝ့ၫၥံၪ,

13 and to respect and honor them in love for their work’s sake. Be at peace among yourselves.
13 ဒဲယူၭထၪ့ ယၪ့ထၪ့ဝ့ၫဖၭဒိၪ လၧဆၧအဲၪ အဖၧၩ့ လၧအဆၧမၩ အကၠီၩ့လီၫ. အီၪလၧဆၧဘၪလိၬအိၭလိၬ လၧနၥံၪ အကျၩဆံၭ.

14 We exhort you, brothers, admonish the disorderly, encourage the fainthearted, support the weak, be patient toward all.
14 ဘိၩ့နဲၪ့ယီၩ, ဖုၥံၪဝဲၥံၪဧ့, ပအၪ့ကံၩ့အၪ့ယၫ နၥံၪ, ၦလၧအလခိၭနၪဘၪဆၧလဖၪနီၪ, ၥီၪ့ထဲၩ့ၥၫ့ထဲၩ့ အဝ့ၫၥံၪဆံၭ. ၦလၧအၥၭလဆီၪ့ဘၪလဖၪနီၪ, မၩမုၬထၪ့ထဲၩ့ အဝ့ၫၥံၪဆံၭ. ၦလၧအလအီၪဆီၪ့ အီၪချဲၫ့ဘၪလဖၪနီၪ, ဒုၭဆီၪ့ထၪ့ထဲၩ့ အဂဲးအဘၭဆံၭ; အွံၪၥၭဆၧၩ့ ၦၡၩ ကိၭဂၩဒ့ၭ ဆံၭ.

15 See that no one returns evil for evil to anyone, but always follow after that which is good, for one another, and for all.
15 ဘဲၫၥိၭ ၦထီးမၩအၧၩ့ဆၧၫ့ဆၧ လၧဆၧအၧၩ့ အကၠီၩ့ နးဂၩလဂ့ၩတၭ, ထီးလၩ့နၥံၪအၥၭဆံၭ. လၧနၥံၪဝ့ၫဒၪ အကျၩ မွဲဂ့ၩ, ဒဲလၧၦကိၭဂၩဒ့ၭ အကျၩ မွဲဂ့ၩ, လီၩ့ ဆၧဂ့ၩ လထံၪဎးလဘီၩ့ဎး ဆံၭ.

16 Rejoice always.
16 ၥုၪ့ဎွံၫၥၭယီၫ လထံၪဎး လဘီၩ့ဎးဆံၭ.

17 Pray without ceasing.
17 ဘၩဆိၪဖၪဆၧ အီၪပထုၬ လဂ့ၩ.

18 In everything give thanks, for this is the will of God in Christ Jesus toward you.
18 လၧဆၧထီးအလူၬ အဖၧၩ့နီၪ, စံၭထၪ့အၪ့အူၭ ယွၩအခိးအတၩ ဆံၭ. အဂဲးဘဲၫယီၩ ဆၧနီၪ မွဲယွၩအၥၭ အီၪလၧယ့ၫၡူၬဎရံၬ အဖၧၩ့ လၧနၥံၪ အကၠီၩ့လီၫ.

19 Don’t quench the Spirit.
19 ထီးမၩလၩ့ဖံၬ ၥၭမုနီၪ လဂ့ၩ.

20 Don’t despise prophesies.
20 ထီးမၩကြၩ့ထမး မီၪအဆၧချဲၩ့ လဂ့ၩ.

21 Test all things, and hold firmly that which is good.
21 မၩယိခွါ ဆၧထီးအလူၬ တၭ, ဖီၪ့ထၬ ဆၧအဂ့ၩဆံၭ.

22 Abstain from every form of evil.
22 ဂၭဎ့ၭခွံၬ ကယဲ ဆၧအၧၩ့ အခံးအဂၩ့ ထီးအလူၬဆံၭ.

23 May the God of peace himself sanctify you completely. May your whole spirit, soul, and body be preserved blameless at the coming of our Lord Jesus Christ.
23 ဆၧဘၪလိၬအိၭလိၬအယွၩ အနၫ့ဆါဒၪဝ့ၫနီၪ, မွဲအမၩဆံၫ့မၩဎံၪ နၥံၪ လၧၫ့လၧၩ့ဎွ့ၩဎွ့ၩဆံၭ. မွဲအယိလၩ့ခွါလၩ့ နၥံၪအမိၡါ ဒဲနၥံၪအၥၭ ဒဲနၥံၪအၥၭၡီၩ့ ထီးအလူၬဆံၭ, ဘဲၫၥိၭ အမိအီၪဂုးခၧၫ့ ဒဲဆၧအီၪက့ၪ ဆၧမၪ လၧအလီၩ့ အလးထီးအီၪ လဂ့ၩ, ထီး ပကဆါ ယ့ၫၡူၬဎရံၬ အ့ၪဂဲၫထီၩ့ခိၬနီၪလီၫ.

24 He who calls you is faithful, who will also do it.
24 ၦလၧအကိၭထဲၩ့ နၥံၪ, မွဲၦလၧအလူတီၩ တၭ, မိမၩဝ့ၫဆ့ လီၫ.

25 Brothers, pray for us.
25 ဖုၥံၪဝဲၥံၪဧ့, ဘၩဆိၪဖၪန့ ပဂး ဆံၭ.

26 Greet all the brothers with a holy kiss.
26 အဲၪဂါ ထၧၫ့ဖုဝဲ ထီးအလူၬ လၧဆၧအဲၪဂါဆံၫ့ဎံၪ ဆံၭ.

27 I solemnly command you by the Lord that this letter be read to all the holy brothers.
27 ဘဲၫၥိၭ ၦမိဖီ လံၬလဘံၪ့ယီၩ လၧထၧၫ့ဖုဝဲဆံၫ့ဎံၪ ကိၭဂၩဒ့ၭ အမ့ၬယၫတၭ, ယမၪလူၬ နၥံၪ လၧကဆါ အမ့ၬယၫလီၫ.

28 The grace of our Lord Jesus Christ be with you. Amen.
28 မွဲပကဆါ ယ့ၫၡူၬဎရံၬ အခိးအတၩ အီၪလၧနၥံၪ အၥိၭဆံၭ. [အၩမံၩ့]